SET ปิดบวก 3 จุด นักลงทุนรอ “เงินเฟ้อ” สหรัฐคืนนี้
SET ปิดบวก 3 จุด นักลงทุนท.รอเงินเฟ้อสหรัฐคืนนี้ คาดต่ำกว่าคาด และรอผลประชุมเฟด 14-15 ธ.ค.นี้ ให้แนวรับ 1,620 จุด และแนวต้าน 1,635 จุด
SET ปิดบวก 3 จุด นักลงทุนท.รอเงินเฟ้อสหรัฐคืนนี้ คาดต่ำกว่าคาด และรอผลประชุมเฟด 14-15 ธ.ค.นี้ ให้แนวรับ 1,620 จุด และแนวต้าน 1,635 จุด
13 ธ.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้แกว่งตัวผันผวนเคลื่อนไหวทั้งในแดนบวกและลบ เป็นไปตามตลาดหุ้นอื่นในภูมิภาคเอเชีย เนื่องจากนักลงทุนยังรอการประชุมธนาคารกลางสหรัฐ (เฟด) ในวันที่ 14-15 ธ.ค.นี้ และการเปิดเผยตัวเลข CPI ของสหรัฐคืนนี้ เพื่อรอลุ้นว่าเฟดจะส่งสัญญาณทิศทางการปรับขึ้นอัตราดอกเบี้ยอย่างไร
สำหรับตัวเลข CPI คืนนี้ตลาดคาดไว้ที่ 7.3% ลดลงจากช่วงเดียวกันของปีก่อน สะท้อนทิศทางว่าได้ผ่านจุดต่ำสุดและลดความร้อนแรงลงแล้ว แม้ตัวเลขยังอยู่ในระดับสูง หากออกมาต่ำกว่าคาดมาก หรือต่ำกว่า 7% จะส่งผลดีต่อตลาดวันพรุ่งนี้ แต่หากออกมาใกล้เคียงคาด ตลาดน่าจะแกว่งไซด์เวย์ออกด้านข้างเพื่อรอผลประชุมเฟดต่อไป ให้แนวรับ 1,620 จุด และแนวต้าน 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SGC มูลค่าการซื้อขาย 5,639.39 ล้านบาท ปิดที่ 5.00 บาท เพิ่มขึ้น 1.10 บาท
PTTEP มูลค่าการซื้อขาย 2,653.63 ล้านบาท ปิดที่ 175.00 บาท เพิ่มขึ้น 3.50 บาท
PTT มูลค่าการซื้อขาย 2,098.36 ล้านบาท ปิดที่ 32.00 บาท ราคาไม่เปลี่ยนแปลง
CPALL มูลค่าการซื้อขาย 1,941.67 ล้านบาท ปิดที่ 65.25 บาท เพิ่มขึ้น 0.75 บาท
BDMS มูลค่าการซื้อขาย 1,660.09 ล้านบาท ปิดที่ 28.00 บาท ลดลง 0.25 บาท